smcproject/ml-wiki-sentences huggingface dataset:
ഗ്രാം തൂക്കമുള്ള 103 സഹകൃത്രിമ ഉപഗ്രഹങ്ങൾകൂടി ഈ വാഹനം വഹിച്ചിരുന്നു.
വിക്ഷേപിച്ച് 17 മിനിട്ട് ശേഷം ആദ്യത്തെ ഉപഗ്രഹത്തെ 505 കി.
മീ അകലെയുള്ള  സൗരാനുസൃത ധ്രുവീയപഥ(സോളാർ സിങ്ക്രണൈസ്ഡ് പോളാർ ഓർബിറ്റ്)ത്തിലെത്തിച്ചു.
പുറകെ ഒരോന്നായി മറ്റുള്ളവയേയും സൺ സിംക്രണസ് ഭ്രമണപഥത്തിലെത്തിച്ചു.
കസാക്കിസ്ഥാൻ , ഇസ്രായേൽ , നെതർലാൻഡ്‌സ് , യുണൈറ്റഡ് അരബ് എമിരേറ്റ്സ് എന്നിവയുടെ ഓരോ ഉപഗ്രഹങ്ങളും അമേരിക്കൻ ഐക്യ നാടുകളുടെ 96 ഉപഗ്രഹങ്ങളും ഭാരതത്തിന്റെ 2 നാനൊ ഉപഗ്രഹങ്ങളും(INS-1A and INS-1B), കാർടൊസാറ്റ്-2 ഉപഗ്രഹത്തിന്റെ കൂടെ ഉണ്ടായിരുന്നു.
ഉപഗ്രഹങ്ങളുടെ മൊത്തം 1377 കി.
ഗ്രാം തൂക്കമുണ്ടായിരുന്നു.
101 വിദേശ കൃത്രിമ ഉപഗ്രഹങ്ങൾ വിക്ഷേപിച്ചത്, ഭാരത സർക്കാരിന്റെ ബഹിരാകാശ വകുപ്പിന്റെ(DOS)ന്റെ കമ്പനിയായ, ഇസ്രോയുടെ വാണിജ്യശാഖയായ ആൻട്രിക്സ് കോർപറെഷൻ ലിമിറ്റഡും (Antrix) വിദേശ ഉപഭോക്താക്കളുംതമ്മിലുള്ള വാണിജ്യ കരാർ അനുസരിച്ചായിരുന്നു.
അവലംബം [[ http://www.isro.gov.in/launcher/pslv-c37-cartosat-2-series-satellite%7C%5Bപ്രവർത്തിക്കാത്ത+കണ്ണി%5D ഇസ്രോയുടെ സി 37 പേജ്]] ↑ [ http://www.isro.gov.in/launcher/pslv-c37-cartosat-2-series-satellite Archived 2017-02-16 at the Wayback Machine .
പി.എസ്.ജി. 1 ഇംഗ്ലീഷ് വിലാസം https://ml.wikipedia.org/wiki/Heckler_%26_Koch_PSG1
പി.എസ്.ജി 1 ഒരു സെമി ഓട്ടോമാറ്റിക്ക് സ്നൈപ്പർ റൈഫിൾ ആണ്.
ഇത് രൂപകൽപ്പന ചെയ്തത് ഹെക്ലർ കോച്ച് ഒഫ് ഒബെൻഡോർഫ്-അം-നെക്കെർ എന്ന ജെർമ്മൻ കമ്പനി ആണ്.
1972 വേനൽ കാല ഒളിമ്പിക്സിൽ നടന്ന മ്യൂണിച്ച് കൂട്ടക്കൊലയ്ക്ക് മറുപടിയായിട്ടാണ് ഈ തോക്ക് നിർമ്മിച്ചത് എന്നാണ് പറയപ്പെടുന്നത്.
പാശ്ചാത്യ ജർമനിയിലെ പൊലീസിന് തീവ്രവാദികളുടെ അത്ര വേഗതയും കൃത്യതയുമുള്ള ആയുധങ്ങൾ ഇല്ലായിരുന്നു.
പോലീസ്/പട്ടാള ആവശ്യങ്ങൾക്കായി, ഹെക്ലർ കോച്ച് എന്ന കമ്പനിയെ വേഗതയും കൃത്യതയും ഉള്ള, വലിയ മാഗസിൻ ശേഷി ഉള്ള സെമി-ഓട്ടോമാറ്റിക്ക് തോക്കുകൾ ഉണ്ടാക്കാൻ ഏല്പിക്കുകയായിരുന്നു.
ഭാരം : 7.2 കിലോഗ്രാം നീളം : 1230 മി.മീ (48.4 ഇഞ്ച്) ബാരൽ നീളം: 650 മി.മീ (25.6 ഇഞ്ച്) വീതി : 59 മി.മീ (2.3 ഇഞ്ച്) പൊക്കം : 258 മി.മീ (10.2 ഇഞ്ച്)
കാട്ഡ്രിഡ്ജ്: 7.62x51മി.
മീ നാറ്റോ രീതി: റോളർ ഡിലേയ്ഡ് ബ്ലോ ബാക്ക് പരിധി: 800മീറ്റർ മാഗസിൻ: 20 റൌണ്ട് ബോക്സ് ഭൂതക്കണ്ണാടിക്കുഴൽ: 6x42 റ്റെലിസ്കോപ്പിക്ക് സൈറ്റ് ഉപയോക്താക്കൾ ഈ section ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(July 2009) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
France : Germany India : Used by the National Security Guard .
Luxembourg : The Unité Spéciale de la Police intervention unit of the Grand Ducal Police has the PSG1 rifle in their inventory.
Mexico License produced by DIM (Departamento de la Industriá Militar) and SEDENA as the MSG-90SDN.
In service since 1992.
Pakistan : Used by the Special Services Group of the Pakistan Army.
Taiwan ഇതും കാണുക യന്ത്രത്തോക്ക് അവലംബം ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ ↑
പി.എൻ. ചന്ദ്രസേനൻ ഇംഗ്ലീഷ് വിലാസം https://ml.wikipedia.org/wiki/P.
N._Chandrasenan
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു പി.എൻ. ചന്ദ്രസേനൻ (ജീവിതകാലം: 28 ഓഗസ്റ്റ് 1926 - 24 ഒക്ടോബർ 1988) .
ആറന്മുള നിയമസഭാമണ്ഡലത്തിൽ നിന്നും മൂന്നും നാലും കേരളനിയമസഭകളിലേക്ക് ഇദ്ദേഹം തിരഞ്ഞെടുക്കപ്പെട്ടിട്ടുണ്ട്.
മൂന്നാം കേരളനിയമസഭയിൽ എസ്.എസ്.പി. പ്രതിനിധിയായും നാലാം നിയമസഭയിൽ ഇടത് സ്വതന്ത്രനായുമാണ് ഇദ്ദേഹം വിജയിച്ചത്.
1926 ഓഗസ്റ്റ് 28ന് ജനിച്ചു, കെ.ആർ. ഗോമതിയാണ് ഭാര്യ രണ്ട് മകനും, ഒരു മകളുമുണ്ട്.
വിദ്യാർത്ഥിരാഷ്ട്രീയത്തിൽക്കൂടി പൊതുപ്രവർത്തനത്തിൽ സജീവമായ ഇദ്ദേഹം ആദ്യം സംയുകത സോഷ്യലിസ്റ്റ് പാർട്ടിയുടേയും പിന്നീട് ഇന്ത്യൻ സോഷ്യലിസ്റ്റ് പാർട്ടിയുടേയും പ്രവർത്തകനായി.
ആറന്മുള നിയോജകമണ്ഡലത്തിൽ നിന്നും മൂന്നും നാലും നിയമസഭകളിലേക്ക് ഇദ്ദേഹം തിരഞ്ഞെടുക്കപ്പെട്ടിട്ടുണ്ട്.
എന്നാൽ അഞ്ചാം നിയമസഭയിലേക്ക് നടന്ന തിരഞ്ഞെടുപ്പിൽ ഇദ്ദേഹം ആറന്മുളയിൽ നിന്ന് പരാജയപ്പെട്ടു .
മെഴുവേലി ഗ്രാമപഞ്ചായത്ത് പ്രസിഡന്റ്, മെഴുവേലി പത്മനോദയം സ്കൂളിന്റെ പ്രധാനാധ്യാപകൻ, ആലപ്പുഴ സ്റ്റുഡന്റ് യൂണിയൻ കോൺഗ്രസ് പ്രസിഡന്റ്, എസ്.ഡി. കോളേജ് യൂണിയൻ സെക്രട്ടറി, തിരുവനന്തപുരം ട്രെയിനിംഗ് കോളേജ് ടീച്ചേഴ്സ് അസോസിയേഷൻ സെക്രട്ടറി, ഓൾ കേരള ബേസിക് ട്രെയിനിംഗ് ഗ്രാഡ്യുവേറ്റ് ടീച്ചേഴ്സ് അസോസിയേഷൻ സെക്രട്ടറി എന്നീ പദവികളും ഇദ്ദേഹം വഹിച്ചിരുന്നു .
1967-68 വരെ എസ്.എസ്.പി.യുടെ ട്രഷറർ, നിയമസഭാ പബ്ലിക് അക്കൗണ്ട്സ് കമ്മിറ്റിയംഗം, ലൈബ്രറി അഡ്‌വൈസറി കമ്മിറ്റി ചെയർമാൻ, എന്നീ നിലകളിലും പ്രവർത്തിച്ചിരുന്നു.
ഇന്ത്യൻ സ്വാതന്ത്ര്യ സമരത്തിലും പങ്കെടുത്തിരുന്ന പി.എൻ. ചന്ദ്രസേനൻ 1988 ഒക്ടോബർ 24ന് അന്തരിച്ചു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1977 ആറന്മുള നിയമസഭാമണ്ഡലം എം.കെ. ഹേമചന്ദ്രൻ കോൺഗ്രസ് 35,482 14,355 പി.എൻ. ചന്ദ്രസേനൻ സ്വതന്ത്രൻ (ഇടത്) 21,127 2 1970 ആറന്മുള നിയമസഭാമണ്ഡലം പി.എൻ. ചന്ദ്രസേനൻ സ്വതന്ത്രൻ (ഇടത്) 21,934 6,567 ടി.എൻ. ഉപേന്ദ്രനാഥ കുറുപ്പ് സ്വതന്ത്രൻ 15,367 3 1967 ആറന്മുള നിയമസഭാമണ്ഡലം പി.എൻ. ചന്ദ്രസേനൻ എസ്.എസ്.പി. 19,665 2,922 കളത്തിൽ വേലായുധൻ നായർ കോൺഗ്രസ് 16,743 അവലംബം
പൂന്തേൻ Nectar of camellia An Australian painted lady feeding on a flower's nectar Gymnadenia conopsea Flowers with Nectar-filled Spur
സസ്യങ്ങൾ പരാഗണകാരികളായ ജന്തുക്കളെ ആകർഷിക്കാനായി, അവയുടെ പുക്കളിലോ ഇതര അവയവങ്ങളിലോ ഉള്ള തേൻഗ്രന്ഥികളിൽ ( nectaries) ഉത്പാദിപ്പിക്കുന്ന പഞ്ചസാരരൂപത്തിലുള്ള ദ്രാവകമാണ് തേൻ അഥവാ മധു ( Nectar ) .
ഈ സമ്പുഷ്ടമായ ആഹാരം കഴിക്കാൻ വരുന്ന ജന്തുക്കൾക്കും സസ്യത്തിനും പരസ്പരം ഉപകാരം ലഭിക്കുന്നു.
സഹോപകാരികതയുടെ ഒരു ഉദാഹരണമാണിത്.
സാധാരണ പൂവിലെ തേൻ കുടിക്കുന്ന പരാഗണകാരികൾ താഴെപ്പറയുന്നവയാണ്: കൊതുക്, ഹോവർഫ്ലൈ, കടന്നൽ, തേനീച്ചകൾ, ചിത്രശലഭം, നിശാശലഭം, ഹമ്മിങ് ബേഡ്, വവ്വാൽ എന്നിവയാണ്.
സസ്യങ്ങളൂടെ തേൻ ഗ്രന്ഥികളിൽ ഉല്പാദിപ്പിക്കപ്പെടുന്നതും പഞ്ചസാരയുടെ ഘടകങ്ങൾ ധാരാളം അടങ്ങിയതുമായ ഒരു ദ്രാവകമാണ് പൂന്തേൻ.
തേൻ, മധു, മരന്ദം, മകരന്ദം എന്നീ പേരുകളിൽ ഇവ അറിയപ്പെടുന്നു.
പരാഗകാരികളായ ജീവികളെ ആകർഷിക്കുവാൻ ഇവ പൂക്കളിലും, മിത്രകീടങ്ങളെ ആകർഷിക്കുവാൻ ഇവ ഇല , ഞെട്ട് , തുടങ്ങിയ സസ്യഭാഗങ്ങളിലും ഉത്പാദിപ്പിക്കപ്പെടുന്നു.
സസ്യങ്ങളുടെ പൂക്കളിൽ തേൻ ഉല്പാദിപ്പിക്കുന്നതു മൂലം പരാഗകാരികളായ ജീവികളെ ആകർഷിക്കുകയും അതുവഴി സസ്യങ്ങളിൽ പരാഗണം നടന്ന് വംശവർദ്ധവ് നടക്കുകയും ചെയ്യുന്നു.
തെങ്ങ് , മാവ് , കശുമാവ് , വെള്ളരി , തുടങ്ങിയ ധാരാളം സസ്യങ്ങൾ ഇവയ്ക്ക് ഉദാഹരണങ്ങളാണ്.
പ്രാണികൾ , തേനീച്ച , കൊതുക് , കടന്നൽ , ഉറുമ്പ് , കുരുവി , വവ്വാൽ , പൂമ്പാറ്റ , നിശാശലഭങ്ങൾ , തുടങ്ങിയ ജീവികൾ പൂന്തേൻ നുകരുകയും അതോടൊപ്പം പരാഗണകാരികളായി പ്രവർത്തിക്കുകയും ചെയ്യുന്നു.
ഇലകളിൽ തേൻ ഉല്പാദിപ്പിക്കപ്പെടുന്ന ഒരു സസ്യമാണ് മരുത് .
മൂന്ന് ഇലകൾ ചേരുന്ന ഞെട്ടുകളിലാണ് റബർ മരങ്ങളിൽ തേൻ കാണപ്പെടുന്നത്.
ഇലകളിലും ഞെട്ടുകളിലും ശേഖരിക്കപ്പെട്ടിട്ടുള്ള തേൻ മിത്രകീടങ്ങളെ ആകർഷിക്കുകയും അവ സസ്യങ്ങളെ ആക്രമിക്കുന്ന മറ്റു ജീവികളിൽ നിന്നും അവയെ സംരക്ഷിച്ച് വളർച്ചകൈവരിക്കുവാൻ സഹായിക്കുകയും ചെയ്യുന്നു.
തേനീച്ചകൾക്ക് തേൻ ഉല്പാദിപ്പിക്കുവാനുള്ള ഒരു പ്രധാന സ്രോതസ്, മിത്രകീടങ്ങളുടെ വളർച്ചയിൽ പ്രധാന പങ്ക് വഹിക്കുക വഴി കൃഷിസംരക്ഷണം , പരാഗണം വഴി ഫലങ്ങളുടെ ഉത്പാദനവും സസ്യങ്ങളുടെ നിലനിൽപ്പ്, എന്നിങ്ങനെ വിവിധ കാരണങ്ങൾ കൊണ്ട്  വ്യാവസായികമായി വളരെ പ്രാധാന്യം അർഹിക്കുന്ന ഒരു പ്രകൃതി വിഭവമാണ് പൂന്തേൻ.
Nectar is derived from Greek nektar , the favored drink of the gods.
The current meaning, "sweet liquid in flowers," is first recorded in AD 1600.
പൂക്കളിലെ തേൻ ഗ്രന്ഥികൾ വിദള തേൻ ഗ്രന്ഥികൾ പൂക്കളിലല്ലാത്ത തേൻഗ്രന്ഥികൾ തേനിലെ ഘടകങ്ങൾ ഇതും കാണൂ Nectar guide Nectar source Nectarivore Northern American nectar sources for honey bees അവലംബം ഗ്രന്ഥസൂചി
പൂന്തേനരുവി (നോവൽ)
പൂന്തേനരുവി , മലയാള സാഹിത്യരംഗത്തെ ജനപ്രിയ നോവലിസ്റ്റായിരുന്ന മുട്ടത്തുവർക്കി യുടെ പ്രസിദ്ധ നോവലാണ്.
1974 ൽ ഈ നോവൽ പുസ്തകരൂപത്തിൽ പ്രസിദ്ധീകരിക്കപ്പെട്ടു.
കോട്ടയത്തെ സാഹിത്യ പ്രവർത്തക സഹകരണ സംഘമായിരുന്നു ഈ നോവലിന്റെ പ്രസാധകർ‌.
ഈ നോവലിന്റെ ചലച്ചിത്ര രൂപം 1974 ൽ ശശികുമാർ സംവിധാനം ചെയ്ത്, പ്രേംനസീർ , ജയൻ , ജയഭാരതി , റാണി ചന്ദ്ര എന്നിവർ പ്രധാനവേഷങ്ങളിലഭിനയിച്ചു പുറത്തിറങ്ങിയിരുന്നു.
നോവലിലെ കഥാപാത്രങ്ങൾ:
·        ഔസേപ്പച്ചൻ
·        വൽസമ്മ
·        സണ്ണി
·        ഡോടക്ടർ ജോൺ
·        മറിയാമ്മ
·        റോസിലി
·        കുഞ്ഞമ്മ
·        ഉമ്മച്ചൻ
·        പാതിരി
·        ഇസാക്ക്
·        അന്ന
·        അച്ചാമ്മ
·        വിമല
·        ഷാജി അവലംബം
പൂന്തേൻ നേർമൊഴി
സ്വാതി തിരുനാൾ രചിച്ച ഒരു മലയാളപദമാണു 'പൂന്തേൻ നേർമൊഴി'.
ആദി താളത്തിൽ ആനന്ദഭൈരവി രാഗത്തിലാണു ഇതു ചിട്ടപ്പെടുത്തിയിരിക്കുന്നത്.
വിരഹം കലർന്ന വിപ്രലംഭശൃംഗാരമാണ് അംഗിയായ രസം.
പൂന്തേൻ നേർമൊഴി സഖി ഞാൻ വിരഹം പൂണ്ടു വലഞ്ഞിടുന്നേൻ കാമിനീ ശാന്തഗുണനാകുമെൻ കാന്തൻ ശ്രീപത്മനാഭൻ സ്വാന്തേ മോദം കലർന്നു സപദി വരുന്നതെന്ന് ?
ബാലേ ചാരുശീലേ മമ ചാലേ വന്നെന്നിഹ രാത്രി- കാലേ മോദത്താലെന്നുടെ ഫാലേനൽകസ്തൂരികാലേപനം ചെയ്യും പാടീ മെല്ലെപ്പാടീ നല്ല പാടീരമണിഞ്ഞു മുല്ലമാല ചൂടീ രസധാടിയോടു വീടി പകർന്നു കൊണ്ടാടി രമിപ്പതെന്ന് വന്നൂ ആ ദിവി നിന്നൂ ദൃശ്യമിന്നൂ പുനരിന്ദുവുമങ്ങുയരുന്നു വേഗം ചെന്നൂ ശോകം ചൊന്നൂ സാകം തേന പോന്നൂ മാം മോദയ പുറത്തേക്കുള്ള കണ്ണികൾ ഒരു നൃത്തം
പൂന്തുറ സിറാജ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പി.ഡി.പി. സംസ്ഥാന വർക്കിംഗ് ചെയർമാനായിരുന്നു പൂന്തുറ സിറാജ്.
തിരുവനന്തപുരം പൂന്തുറ സ്വദേശിയാണ്.
മൂന്നു തവണ തിരുവനന്തപുരം കോർപ്പറേഷൻ കൌൺസിലർ ആയിരുന്നു.
രണ്ടു തവണ പി.ഡി.പി. ലേബലിലും ഒരു തവണ സ്വതന്ത്ര സ്ഥാനാർത്ഥിയുമായാണ് സിറാജ് മത്സരിച്ചത്.
1995 ൽ മാണിക്യംവിളാകം വാർഡിൽ നിന്നും 2000 ൽ അമ്പലത്തറ വാർഡിൽ നിന്നും പി.ഡി.പി സ്ഥാനാർഥിയായി മൽസരിച്ച് തിരഞ്ഞെടുക്കപ്പെട്ടു.
2005 ൽ പി.ഡി.പിയിൽ നിന്ന് പുറത്താക്കപ്പെട്ട സമയത്ത് സ്വതന്ത്രനായാണ് പൂന്തുറ സിറാജ് പുത്തൻപള്ളി വാർഡിൽ മൽസരിച്ചത്.
2021 സെപ്ടംബർ 16 നു തിരുവനന്തപുരത്ത് 57–ാം വയസ്സിൽ അന്തരിച്ചു.
പൂന്തോട്ടം പൂന്തോട്ടം താജ് മഹൽ Royal gardens of Reggia di Caserta , Italy ജാപനീസ് ഗാർഡൻ Chehel Sotoun Garden, Esfahan , Iran
പൊതുവേ വീട്ടിന്റെ പുറത്ത് സസ്യങ്ങളും മറ്റ് പ്രകൃതിവസ്തുക്കളും പ്രദർശിപ്പിക്കാനും നട്ടുവളർത്താനായുമായി നീക്കിവച്ചിരിക്കുന്ന ഇടമാണ് പൂന്തോട്ടം ( garden ).
പൂന്തോട്ടങ്ങളിൽ പ്രകൃതിദത്തമായ വസ്തുക്കളും മനുഷ്യനിർമ്മിതമായ വസ്തുക്കളും ഉൾക്കൊള്ളാം.
പൊതുവേ ഗൃഹങ്ങളോടനുബന്ധിച്ചാണ് പൂന്തോട്ടങ്ങൾ സർവ്വസാധാരണായായി കാണപ്പെടുന്നെങ്കിലും മൃഗശാല ( zoological gardens ) സസ്യോദ്യാനം ( botanical garden ) എന്നിവയും വിശാലമായ അർത്ഥത്തിൽ പൂന്തോട്ടങ്ങളിൽ ഉൾക്കൊള്ളുന്നു.
ചില പരമ്പരാഗത തരങ്ങളിലുള്ള കിഴക്കൻ തോട്ടങ്ങളിൽ സാൻ ഉദ്യാനങ്ങൾ പോലെ അപൂർവ്വമായി മാത്രമേ സസ്യങ്ങൾ ഉപയോഗിക്കുകയുള്ളൂ.
പൂന്തോട്ടത്ത് അച്ഛൻ നമ്പൂതിരി
വെൺമണി പ്രസ്ഥാനത്തിലെ ഒരു കവിയായിരുന്നു പൂന്തോട്ടത്ത് അച്ഛൻനമ്പൂതിരി (1821 - 65) .
പാലക്കാട്ടു ജില്ലയിൽ കിള്ളിക്കുറിശ്ശിമംഗലം പൂന്തോട്ടത്തു പരമേശ്വരൻ നമ്പൂതിരിയായിരുന്നു ഇദ്ദേഹത്തിന്റെ പിതാവ്.
കുഞ്ചൻ നമ്പ്യാരുടെ ജൻമഗൃഹത്തിനു തൊട്ടടുത്തതാണ് പൂന്തോട്ടത്തില്ലം.
ഇദ്ദേഹത്തിന്റെ ശരിയായ പേര് ദാമോദരൻ എന്നാണ്.
പട്ടാമ്പി പള്ളിശ്ശേരി ഓതിക്കോനായിരുന്നു വൈദികാചാര്യൻ.
തൃപ്പൂണിത്തുറ എത്തി സംസ്കൃതം പഠിക്കുകയും അവിടെയുളള ഒരു ക്ഷത്രിയ സ്ത്രീയെ വിവാഹം കഴിക്കുകയും ചെയ്തു.
വെൺമണി അച്ഛനോടും കൊടുങ്ങല്ലൂർ വിദ്വാൻ ഇളയ തമ്പുരാനോടും അടുപ്പമുണ്ടായിരുന്നതിനാൽ കൊടുങ്ങല്ലൂർക്കളരി യിലെ ഒരംഗമായി.
തൃശൂർ അഷ്ടമി ഇല്ലത്തുനിന്നും ഇദ്ദേഹം ഒരന്തർജനത്തേയും വിവാഹം കഴിച്ചിട്ടുണ്ട്.
ഈ ബന്ധത്തിൽ മൂന്നു പുത്രൻമാരും അഞ്ചുപുത്രിമാരുമുണ്ടായി.
കൃതികൾ അംബരീഷചരിതം ഓട്ടൻതുള്ളൽ (എസ്.റ്റി. റെഡ്യാരും ശ്രീരാമവിലാസം പ്രസ്സും കുഞ്ചൻ നമ്പ്യാർക്കു കർതൃത്വം നല്കി, പ്രസിദ്ധീകരിച്ചിരിക്കുന്നത് ഈ കൃതിയാണ്); കാലകേയവധം ശീതങ്കൻതുള്ളൽ (ഇതിലെ സ്വർഗവർണന കൊടുങ്ങല്ലൂർ വിദ്വാൻ ഇളയ തമ്പുരാനും അവസാനഭാഗം തൃശൂർ തെക്കേക്കുറുപ്പത്തു കൊച്ചുണ്ണി മേനോനുമാണ് എഴുതിച്ചേർത്തിരിക്കുന്നത്); സ്യമന്തകം ആട്ടക്കഥ
നമ്പ്യാരുടെ മണിപ്രവാളശൈലി സ്വായത്തമായിരുന്നിട്ടും ഫലിതത്തിലും പരിഹാസത്തിലും കുഞ്ചന്റെ അടുത്തെത്താൻ അച്ഛൻ നമ്പൂതിരിക്കു കഴിഞ്ഞിട്ടില്ല.
എന്നാൽ ഏതാനും ഒറ്റശ്ളോകങ്ങൾ കൊണ്ടുമാത്രം ഇദ്ദേഹം അവിസ്മരണീയനായിട്ടുണ്ട്.
കൊയ്ത്തുകഴിഞ്ഞ് കറ്റയുമായി ആയാസപ്പെട്ടു പാടത്തു നിന്നു വരുന്ന ഒരു കർഷകസ്ത്രീയെക്കുറിച്ചുള്ള ശ്ലോകം ഇങ്ങനെയാണ്:- “ മൂടില്ലാത്തൊരു മുണ്ടുകൊണ്ടു മുടിയും മൂടീട്ടു വൻ കറ്റയും
ചൂടിക്കൊണ്ടരിവാൾ പുറത്തു തിരുകി പ്രാഞ്ചിക്കിതച്ചങ്ങിനെ നാടൻ കച്ചയുടുത്തു മേനിമുഴുവൻ ചേറും പുരണ്ടിപ്പൊഴീ- പ്പാടത്തുന്നു വരുന്ന നിൻ വരവു കണ്ടേറെക്കൊതിക്കുന്നു ഞാൻ ”
കാമുകിയുമായുണ്ടായ ഒടുവിലത്തെ കൂടിക്കാഴ്ച അനുസ്മരിച്ചു ദുഖിക്കുന്ന കാമുകനാണ് മറ്റൊരു ശ്ലോകത്തിൽ:- “ പൂമെത്തേലെഴുനേറ്റിരുന്നു 'ദയിതേ, പോകുന്നു ഞാ' നെന്നു കേ-
ട്ടാരോമൽകണ്ണിണ നീരണിഞ്ഞ വദനപ്പൂവോടു ഗാഢം തദാ, പൂമേനിത്തളിരൊന്നു ചേർ 'ത്തഹമിനികാണുന്നതെന്നെ' ന്നക- പ്പൂമാലോടളിവേണി ചൊന്ന മധുരച്ചൊല്ലിന്നു കൊല്ലുന്നു മാം.
ദാരിദ്ര്യദുഃഖത്തിൽ സഹായം അഭ്യർത്ഥിച്ച് കടത്തനാട്ടു ശങ്കരവർമ്മ രാജാവിന് അടിയറ വച്ച ഈ ശ്ലോകവും പ്രസിദ്ധമാണ്:- “ ദുഷ്കാലം പെരുകിദ്ദരിദ്രത വളർന്നെത്തുന്ന സത്തുക്കളെ-
ത്തത്കാലേ പരിരക്ഷചെയ്തു വിലസും ശ്രീഭൈമിഭൂമീപതേ!
ത്വൽക്കാരുണ്യ കടാക്ഷഭൃംഗപടലിക്കുദ്യാനമായേഷ ഞാ- നിക്കാലത്തു ഭവിക്കിലെന്റെ ഭവനപ്പേരെത്രയും സാർത്ഥമാം ”
"കുളിർത്ത ചെന്താമര തന്നകത്തെ" എന്നു തുടങ്ങുന്ന ശ്ലോകവും പ്രസിദ്ധമാണ്.
അവലംബം 1 2 3 അമൂല്യശ്ലോകമാല, സമാഹരണം, വ്യാഖ്യാനം: അരവിന്ദൻ(പുറങ്ങൾ 118, 148, 184) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പൂന്തോട്ടത്ത് അച്ഛൻ നമ്പൂതിരി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പൂന്തുറ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Poonthura
തിരുവനന്തപുരം ജില്ലയിലെ ഒരു കടലോര ഗ്രാമമാണ്‌ പൂന്തുറ .
പ്രസിദ്ധമായ മുസ്ലീം തീർത്ഥാടന കേന്ദ്രമായ ബീമാപള്ളിക്ക് സമീപത്തായി സ്ഥിതിചെയ്യുന്നു.
ഈ പ്രദേശങ്ങളിലെ ജനങ്ങളുടെ പ്രധാന വരുമാനമാർഗ്ഗം മത്സ്യബന്ധനവും അതോടനുബന്ധിച്ചുള്ള ചെറുകിട വ്യാപാര വാണിജ്യ പ്രവർത്തനങ്ങളുമാണ്‌.
പാർവതി പുത്തനാറിന്റെ ഇരു കരകളിലുമായി വ്യാപിച്ചു കിടക്കുന്നു ഒരു പ്രദേശമാണ് പൂന്തുറ.
പൂന്തുറ പുത്തൻപള്ളിയും, സെന്റ്‌ തോമസ്‌ ചർച്ചും, പൂന്തുറ ശാസ്താം കോവിലും ആണു ഇവിടുത്തെ പ്രധാന ആരാധനാലയങ്ങൾ.
നേമം,തിരുവനന്തപുരം  നിയമസഭാ മണ്ഡലങ്ങൾ കൂടിച്ചേർന്ന പ്രദേശമാണ് പൂന്തുറ.695026 ആണ് പൂന്തുറയുടെ പിൻകോഡ്.
Poonthura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂന്തുറ കലാപം
1992 ജൂലായ് പതിനഞ്ചിനു തിരുവനന്തപുരം ജില്ലയിലെ കടലോര ഗ്രാമമായ പൂന്തുറയിൽ നടന്ന വർഗ്ഗീയ കലാപമാണു പൂന്തുറ കലാപം .
അഞ്ചു പേരാണു കലാപത്തിൽ കൊല്ലപ്പെട്ടത്.
പോലീസിന് അക്രമം നിയന്ത്രിക്കാൻ കഴിയാതെ വന്നപ്പോൾ സായുധ പട്ടാളം രംഗത്തിറങ്ങി.
പൂന്തുറയിലെ കലാപം കേവലമൊരു മത സഘർഷം അല്ലെന്നും ചില ഛിദ്രശക്തികളുടെ കൈകൾ അതിനു പിന്നിൽ പ്രവർത്തിച്ചു എന്നും കലാപത്തെ പറ്റി അന്വേഷിച്ച അരവിന്ദാക്ഷൻ കമ്മീഷൻ വിലയിരുത്തി.
പ്രെബിൾ കൗണ്ടി
പ്രെബിൾ കൗണ്ടി അമേരിക്കൻ ഐക്യനാടുകളിലെ ഒഹായോ സംസ്ഥാനത്ത് സ്ഥിതി ചെയ്യുന്ന ഒരു കൗണ്ടിയാണ് .
2010 ലെ സെൻസസ് പ്രകാരം ഈ കൗണ്ടിയിലെ ജനസംഖ്യ 42,270 ആയിരുന്നു.
അതിന്റെ കൗണ്ടി സീറ്റ് ഈറ്റൺ നഗരത്തിലാണ്.
ബട്ലർ, മോണ്ട്ഗോമറി കൗണ്ടികളുടെ ഭാഗങ്ങളിൽ നിന്നുമാണ് 1808 ഫെബ്രുവരി 15 ന് ഈ കൗണ്ടി രൂപീകരിച്ചത്.
അമേരിക്കൻ സ്വാതന്ത്ര്യ സമരത്തിലും കിരാതരായ കടൽക്കൊള്ളക്കാർക്കെതിരേയും പോരാടിയ എഡ്വാർഡ് പ്രെബിളിന്റെ ബഹുമാനാർത്ഥമാണ് കൗണ്ടിക്ക് ഈ പേരു നൽകപ്പെട്ടത്.
പ്രെയിസ് ദ ലോർഡ് ഇംഗ്ലീഷ് വിലാസം https://ml.wikipedia.org/wiki/Praise_the_Lord
ഷിബു ഗംഗാധരന്റെ സംവിധാനത്തിൽ 2012-ൽ ചിത്രീകരണമാരംഭിക്കുന്ന മലയാളചലച്ചിത്രമാണ് പ്രെയിസ് ദ ലോർഡ് .
ഷിബു ഗംഗാധരന്റെ ആദ്യ സംവിധാന സംരംഭമാണ് ഈ ചിത്രം.
മമ്മൂട്ടിയാണ് ചിത്രത്തിലെ പ്രധാനകഥാപാത്രമായ ജോയി എന്ന കർഷകനെ അവതരിപ്പിക്കുന്നത്.
സക്കറിയ രചിച്ച പ്രെയിസ് ദ ലോർഡ് എന്ന നോവലെറ്റാണ് ചലച്ചിത്രരൂപം പ്രാപിക്കുന്നത് .
ടി.പി. ദേവരാജൻ ചിത്രത്തിനു തിരക്കഥ രചിക്കുന്നു .
കൃഷിയിൽ വ്യാപൃതനായി ജീവിക്കുന്ന പാലായിലെ ജോയിയെന്ന ധനിക കർഷകനെയാണ് മമ്മൂട്ടി അവതരിപ്പിക്കുന്നത്.
കൃഷിയിലുള്ള വ്യാപൃതി മൂലം പുറംലോകത്തെക്കുറിച്ച് ജോയിക്ക് വലിയ ധാരണകളില്ല.
അവിചാരിതമായി ഒരു കമിതാക്കളെ കണ്ടുമുട്ടുന്നതിലൂടെ ജോയിയുടെ ജീവിതത്തോടുള്ള കാഴ്ചപ്പാട് മാറുന്നതാണ് ചിത്രത്തിന്റെ ഇതിവൃത്തം.
അഭിനേതാക്കൾ മമ്മൂട്ടി – ജോയി അവലംബം പുറത്തേക്കുള്ള കണ്ണികൾ
പ്രെസെന്റേഷൻ അറ്റ് ദ ടെമ്പിൾ (മാന്റെഗ്ന) ഇംഗ്ലീഷ് വിലാസം https://ml.wikipedia.org/wiki/Presentation_at_the_Temple_(Mantegna)
1455-ൽ ടെമ്പറ ക്യാൻവാസിൽ ആൻഡ്രിയ മാന്റെഗ്ന ചിത്രീകരിച്ച ഒരു എണ്ണച്ചായാചിത്രമാണ് പ്രെസെന്റേഷൻ അറ്റ് ദ ടെമ്പിൾ.
ജർമ്മനിയിലെ ബെർലിനിലെ ജെമാൽഡെഗലറിയിൽ ഈ ചിത്രം സംരക്ഷിച്ചിരിക്കുന്നു.
ചിത്രത്തിന്റെ തീയതി അജ്ഞാതമാണ്.
പക്ഷേ ഈ ചിത്രം മാന്റെഗ്ന ചെറുപ്പകാലത്ത് പാദുവയിൽ ചെലവഴിച്ചിരുന്ന കാലത്ത് ചിത്രീകരിച്ചതാകാമെന്ന് കരുതുന്നു.
മാന്റെഗ്ന 1453-ൽ, ചിത്രകാരൻ ജാക്കപ്പോ ബെല്ലിനിയുടെ മകളും ജിയോവാനിയുടെയും ജെന്റിലേയുടെയും സഹോദരിയും ആയ നിക്കോളോസിയ ബെല്ലിനിയെ വിവാഹം കഴിച്ചു.
1460-ൽ രണ്ട് ചിത്രകാരന്മാരും അവരുടെ പിതാവുമായി, മാന്റുവയിൽ നിന്ന് പുറപ്പെട്ടപ്പോൾ ബെല്ലിനിയുടെ പ്രെസെന്റേഷൻ അറ്റ് ദ ടെമ്പിൾ മാന്റെഗ്നയുടെ ചിത്രത്തിൽ നിന്നുണ്ടായ പ്രചോദനം ഉൾക്കൊണ്ട് സമാനമായ ചിത്രം ചിത്രീകരിച്ചതാകാമെന്ന് കരുതുന്നു.
മാർബിൾ ഫ്രെയിമിനുള്ളിലാണ് രംഗം സജ്ജീകരിച്ചിരിക്കുന്നത്.
ഏറ്റവും വ്യക്തമായി കാണാവുന്ന ഭാഗത്ത് കന്യാമറിയം കുട്ടിയെ പിടിച്ചിരിക്കുമ്പോൾ താടിയുള്ള ഒരു പുരോഹിതൻ അടുത്തു നില്ക്കുന്നു.
നിഴലും വെളിച്ചവും പരസ്‌പരം ലയിച്ചു ചേരുന്ന മധ്യഭാഗത്ത്, ഓറിയോളയോടൊപ്പം ജോസഫിനെ ചിത്രീകരിച്ചിരിക്കുന്നു.
പശ്ചാത്തലത്തിൽ, വശങ്ങളിൽ, ഓറിയോള ഇല്ലാത്ത രണ്ട് കാണികൾ മാന്റെഗ്നയുടെ സ്വന്തം ചായാചിത്രവും ഭാര്യയുടെ ചായാചിത്രവുമാണെന്ന് തിരിച്ചറിഞ്ഞിട്ടുണ്ട്.
അവലംബം La Grande Storia dell'Arte - Il Quattrocento , Il Sole 24 Ore , 2005 Kleiner, Frank S. Gardner's Art Through the Ages, 13th Edition , 2008 Manca, Joseph.
Andrea Mantegna and the Italian Renaissance , 2006
പ്രുനെല്ല ബ്രയൻസ് ഇംഗ്ലീഷ് വിലാസം https://ml.wikipedia.org/wiki/Prunella_Briance
പ്രുനെല്ല മേരി ബ്രയൻസ് (1926-2017) നാഷണൽ ചൈൽഡ് ബർത്ത് ട്രസ്റ്റിന്റെ സ്ഥാപകയും, സ്ത്രീകളുടെ ആരോഗ്യവും അവരുടെ പ്രസവ അനുഭവവും മെച്ചപ്പെടുത്തുന്ന വിഷയത്തിലെ പ്രചാരകയുമായിരുന്നു.
1926 ജനുവരി 31 ന് ലണ്ടനിലെ പുട്ട്‌നിയിൽ ബ്രിട്ടീഷ് സൈന്യത്തിലെ മേജറായ (പിന്നീട് കേണൽ) എറിക് ഹാൽഡെയ്ൻ ചാപ്‌മാൻ്റെയും (പിന്നീട് കേണൽ) വെരാ ലിൻഡാളിന്റേയും മകളായി ബ്രയൻസ് ജനിച്ചു.
ബ്രയൻസ് ചെറുപ്പമായിരുന്നപ്പോൾ തന്നെ കുടുംബം ഇന്ത്യയിലേക്ക് മാറിയെങ്കിലും, സെക്കൻഡറി വിദ്യാഭ്യാസത്തിനായി ബ്രയൻസ്  ഇംഗ്ലണ്ടിലേക്ക് മടങ്ങി.
പിന്നീട് രണ്ടാം ലോകമഹായുദ്ധസമയത്ത് വിമൻസ് റോയൽ നേവൽ സർവീസിൽ ചേർന്നു.
യുദ്ധാനന്തരം അവർ ലണ്ടൻ യൂണിവേഴ്സിറ്റിയിൽ റഷ്യൻ പഠിച്ചു.
അവിടെ വച്ചാണ് അവർ നയതന്ത്രജ്ഞനായ ജോൺ ബ്രയൻസിനെ കണ്ടുമുട്ടുന്നതും വിവാഹം കഴിക്കുന്നതും.
ദമ്പതികൾ ഇറാൻ , പിന്നീട് സൈപ്രസ് , തുടർന്ന് ലണ്ടൻ എന്നിവിടങ്ങളിൽ താമസിച്ചു.
ലണ്ടനിൽ വെച്ച് ബ്രയൻസ് രണ്ട് തവണ ഗർഭം ധരിച്ചു, അതിലൊരു പ്രസവം അവരുടെ പെൺകുഞ്ഞിന്റെ മരണത്തിൽ അവസാനിച്ചു.
അവർക്ക് റിച്ചാർഡ് ബ്രയൻസ് എന്ന ഒരു മകനുണ്ടായിരുന്നു.
മാതൃ ആരോഗ്യത്തിനായുള്ള ആക്ടിവിസം "പ്രസവത്തിനു മുമ്പുള്ള ക്ലാസുകളിൽ പങ്കെടുക്കാനുള്ള ക്ഷണം"
1956-ൽ അവർ സ്ഥാപിച്ച എൻസിടി എന്ന ചുരുക്കപ്പേരിൽ അറിയപ്പെടുന്ന നാച്ചുറൽ ചൈൽഡ്‌ബർത്ത് അസോസിയേഷൻ ഓഫ് ഗ്രേറ്റ് ബ്രിട്ടൻ (പിന്നീട് നാഷണൽ ചൈൽഡ്‌ബർത്ത് ട്രസ്റ്റായി മാറ്റി) യുകെയിലെ ഒരു പ്രമുഖ മാതൃ ആരോഗ്യ സംഘടനയാണ്.
ബ്രയൻസിന്റെ പ്രവർത്തനം ബ്രിട്ടനിലെ മാതൃ ആരോഗ്യത്തിനായുള്ള ആരോഗ്യ പരിരക്ഷയെ മാറ്റിമറിച്ചു.
ബ്രയൻസിന് തന്റെ ജീവിതത്തിൽ രണ്ട് അപകടകരമായ പ്രസവാനുഭവങ്ങൾ ഉണ്ടായി.
സൈപ്രസിൽ ആയിരുന്നപ്പോഴുള്ള അവരുടെ ആദ്യ പ്രസവത്തിൽ അവർ മരിക്കുമോ എന്ന് ഡോക്ടർമാരും നഴ്‌സുമാരും ചർച്ച ചെയ്യുന്നത് അവർ കേട്ടുവെങ്കിലും ട്രോമയ്ക്ക് ശേഷവും അവർക്ക് ആരോഗ്യവാനായ ഒരു ആൺകുഞ്ഞുണ്ടായി.
രണ്ട് വർഷത്തിന് ശേഷം ലണ്ടനിൽ വെച്ച്, പ്രസവസമയത്ത്, പരിക്കേറ്റതിനെത്തുടർന്നു പെൺകുഞ്ഞ് മരിച്ചു.
ഈ അനുഭവങ്ങൾ കാരണം, മറ്റ് സ്ത്രീകൾക്ക് ഇത്തരം സാഹചര്യം ഇല്ലാതാക്കാൻ തീരുമാനിച്ച ബ്രയൻസ്, ജനനസമയത്ത് അമ്മമാർക്കും പിതാവിനും പ്രസവ ഓപ്ഷനുകളെക്കുറിച്ചുള്ള അവബോധം നൽകാൻ തീരുമാനിച്ചു.
ഇതിനായി ഒരു പുതിയ സംഘടന തുടങ്ങുന്നതിന് മറ്റ് അമ്മമാരെയും പിന്തുണക്കാരെയും കണ്ടെത്താൻ ടൈംസ് , ഡെയ്‌ലി ടെലിഗ്രാഫ് തുടങ്ങിയ പത്രങ്ങളിൽ അവർ പരസ്യം ചെയ്തു.
എലിസബത്ത് രാജ്ഞിയിൽ നിന്നുള്ള 'ഗുഡ് ലക്ക്' എന്ന ടെലിഗ്രാം ഉൾപ്പെടെ പരസ്യത്തിന് മികച്ച പ്രതികരണം ലഭിച്ചു, നിരവധി സ്ത്രീകൾ ലോഞ്ചിനെ അഭിനന്ദിച്ചു.
അവർ ആരംഭിച്ച എൻസിടി സംഘടന, മരുന്നുപയോഗം കുറച്ചുകൊണ്ടുതന്നെ പ്രസവവേദന കുറയ്ക്കുന്നതിനെക്കുറിച്ചുള്ള ഗൈനക്കോളജിസ്റ്റ് ഡോ. ഗ്രാന്റ്‌ലി ഡിക്ക്-റീഡിന്റെ ഗവേഷണത്തെ അടിസ്ഥാനമാക്കി, മാതാപിതാക്കൾക്കായി ക്ലാസുകൾ നടത്തി.
ആദ്യകാല എൻസിടി അധ്യാപകരിൽ ഡിക്ക്-റീഡിന്റെ ഭാര്യ ജെസീക്ക ഡിക്ക്-റീഡും സാമൂഹ്യ നരവംശശാസ്ത്രജ്ഞയായ ഷീല കിറ്റ്സിംഗറും ഉൾപ്പെട്ടിരുന്നു.
എന്നിരുന്നാലും, അവർ അവകാശപ്പെടുന്ന 'നാച്ചുറൽ' പ്രസവത്തിൽ ആവശ്യമായ വൈദ്യോപദേശം ഉൾപ്പെടുന്നില്ല എന്നതിനാൽ ആധുനിക വൈദ്യശാസ്ത്രം അത് അത്ര പിന്തുണച്ചില്ല, കൂടാതെ ഈ ആശയം പിന്തുണയ്ക്കുന്നവരെ അത് തെളിയിക്കാൻ ബ്രിട്ടീഷ് മെഡിക്കൽ അസോസിയേഷൻ വെല്ലുവിളിച്ചു, ഇതിനെത്തുടർന്നു സംഘടനയുടെ പേര് നാഷണൽ ചൈൽഡ്ബർത്ത് ട്രസ്റ്റ് എന്നാക്കി മാറ്റി.
ഡിക്ക്-റീഡും ബ്രയൻസും വിട്ടുപോയി എങ്കിലും സംഘടന 1970 കളിൽ 8,000 അംഗങ്ങളിലേക്ക് ക്രമാനുഗതമായി വളർന്നു.
2016 ആയപ്പോഴേക്കും എൻസിടിക്ക് യുകെയിലും ചാനൽ ദ്വീപുകളിലും 300 ശാഖകളും 100,000 അംഗങ്ങളും ഉണ്ടായിരുന്നു.
ബ്രയൻസിന്റെ അക്കാലത്തെ ഏറ്റവും സമൂലമായ ആശയങ്ങളിൽ പലതും (അച്ഛൻമാർ ലേബർ വാർഡുകളിൽ നിൽക്കുന്നത് പോലുള്ളവ) ഇപ്പോൾ സാധാരണ രീതിയായി അംഗീകരിക്കപ്പെട്ടിരിക്കുന്നു, കൂടാതെ അവരുടെ സ്ത്രീ കേന്ദ്രീകൃതമായ പ്രസവ ശുശ്രൂഷയുടെ മൊത്തത്തിലുള്ള സമീപനം 1993-ൽ പ്രസിദ്ധീകരിച്ച ഗവൺമെന്റ് ഗവേഷണത്തിലൂടെ അംഗീകരിക്കപ്പെടുകയും ബ്രിട്ടീഷ് ആരോഗ്യ പരിപാലന നയം ആയി മാറുകയും ചെയ്തു.
മരണവും ആർക്കൈവും
ബ്രയൻസ് 2017-ൽ 91-ാം വയസ്സിൽ അന്തരിച്ചു.
ലണ്ടനിലെ വെൽകം ലൈബ്രറിയിലാണ് എൻസിടിയുടെ ആർക്കൈവുകൾ ഉള്ളത്.
പ്രെസിഡൻഷ്യൽ പാലസ് ഓഫ് സുരിനാം ഇംഗ്ലീഷ് വിലാസം https://ml.wikipedia.org/wiki/Presidential_Palace_of_Suriname
സുരിനാമിൻറെ തലസ്ഥാനമായ പരമാരിബൊയുടെ പ്രസിഡൻറിൻറെ കൊട്ടാരമാണ് പ്രെസിഡൻഷ്യൽ പാലസ് ഓഫ് സുരിനാം (Dutch: Gouvernementsgebouw) ഇൻഡിപെൻഡൻസ് ചതുരത്തിന് കുറുകെയാണ് ( ഓണാഫ്ഹാൻ കെലിജ്ഖെയിഡ്സ്പ്ലെയിൻ ) സ്ഥിതി ചെയ്യുന്നത്.
സുരിനാമിലെ ദേശീയ അസംബ്ലി, കോൺഗ്രസ് കെട്ടിടം, നീതിന്യായ കോടതി, ധനകാര്യ മന്ത്രാലയം എന്നിവയും ഇവിടെ പ്രവർത്തിക്കുന്നു.
സുരിനാമിലെ ഡച്ച് കൊളോണിയൽ ആർക്കിടെക്ചറിൻറെ ഏറ്റവും മികച്ച പരിപാലന മാതൃകകളിൽ ഒന്നാണ് ഇത്.
പരമാരിബൊയിലെ ചരിത്രപ്രാധാന്യമുള്ള ആന്തരിക നഗരത്തിൽ സ്ഥിതിചെയ്യുന്ന ഇത് യുനെസ്കോ ലോക പൈതൃക സ്ഥാനത്തിന്റെ ഭാഗമാണ്.
ഗാർഡൻ ഓഫ് പാംസ് ഇതിന്റെ പുറകിൽ സ്ഥിതിചെയ്യുന്നു.
പ്രെസെന്റേഷൻ ഓഫ് ക്രൈസ്റ്റ് ഇൻ ദി ടെമ്പിൾ (ഫ്രാ ബാർട്ടോലോമിയോ) ഇംഗ്ലീഷ് വിലാസം https://ml.wikipedia.org/wiki/Presentation_of_Christ_in_the_Temple_(Fra_Bartolomeo)
ഫ്രാ ബാർട്ടോലോമിയോ ചിത്രീകരിച്ച ഒരു പെയിന്റിംഗാണ് പ്രെസെന്റേഷൻ ഓഫ് ക്രൈസ്റ്റ് ഇൻ ദി ടെമ്പിൾ.
1516-ൽ എപ്പിഫാനിക്കു വേണ്ടി ലിയോ എക്സ് മാർപ്പാപ്പ ചിത്രീകരണത്തിനായി നിയോഗിച്ചതാകാം.
ഫ്ലോറൻസിലെ സാൻ മാർക്കോയിലെ നോവീസ് ചാപ്പലിലാണ് ഇത് ആദ്യം തൂക്കിയിട്ടത്.
1516-ൽ ആലേഖനം ചെയ്തിട്ടുള്ള ഈ ചിത്രം വിയന്നയിലെ കുൻസ്റ്റിസ്റ്റോറിസ് മ്യൂസിയത്തിലാണ് ഇപ്പോൾ സംരക്ഷിച്ചിരിക്കുന്നത്.
പ്രീമെൻസ്ട്രൽ സിൻഡ്രോം
ആർത്തവത്തിന് മുമ്പുള്ള ആഴ്ചകളിൽ സ്ത്രീകൾക്ക് അനുഭവപ്പെടുന്ന രോഗലക്ഷണങ്ങളുടെ പേരാണ് പി.എം.എസ് (പ്രീമെൻസ്ട്രൽ സിൻഡ്രോം).
പി.എം.എസ് എന്നത് ഓരോ ആർത്തവവും ആരംഭിക്കുന്നതിന് മുമ്പുള്ള ഒന്നോ രണ്ടോ ആഴ്ചകളിൽ പതിവായി സംഭവിക്കുന്ന വൈകാരികവും ശാരീരികവുമായ ലക്ഷണങ്ങളെ സൂചിപ്പിക്കുന്നു.
ആർത്തവ രക്തസ്രാവം ആരംഭിക്കുന്ന സമയത്ത് ലക്ഷണങ്ങൾ പരിഹരിക്കപ്പെടും.
വ്യത്യസ്ത സ്ത്രീകൾക്ക് വ്യത്യസ്ത ലക്ഷണങ്ങൾ അനുഭവപ്പെടുന്നു.
രോഗലക്ഷണങ്ങളുടെ വ്യാപ്തി വിശാലമാണ്.
ഏറ്റവും സാധാരണയായി സ്തനങ്ങളുടെ വേദന , ശരീരവണ്ണം, തലവേദന, മാനസികാവസ്ഥ, വിഷാദം, ഉത്കണ്ഠ, കോപം, ക്ഷോഭം എന്നിവയാണ്.
ഒരു വ്യക്തിയുടെ രോഗലക്ഷണങ്ങൾ കാലക്രമേണ മാറിയേക്കാം.
ഗർഭാവസ്ഥയിലോ ആർത്തവവിരാമത്തിന് ശേഷമോ രോഗലക്ഷണങ്ങൾ ഉണ്ടാകില്ല.
ഓരോ സ്ത്രീയുടെയും ലക്ഷണങ്ങൾ വ്യത്യസ്തമാണ്.
ഇവ മാസം തോറും വ്യത്യാസപ്പെടാം.
അവലംബം 1 2 3 4 5 6 7 8 9 1 2 3 4 5 6 ↑ 1 2
പ്രീൽബ്രുസ്യെ നാഷണൽ പാർക്ക് ഇംഗ്ലീഷ് വിലാസം https://ml.wikipedia.org/wiki/Prielbrusye_National_Park
പ്രിലെബ്രൂസ് ദേശീയ പാർക്ക് (റഷ്യൻ: Приэльбрусье (национальный парк)) (ഇംഗ്ലീഷിൽ "പ്രിൾബ്രൂസ്", "മൌണ്ട് എൽബ്രസ്") മൌണ്ട് എൽബ്രസിൻറെ മദ്ധ്യത്തിൽ സ്ഥിതിചെയ്യുന്നു.
ഇത് സ്ഥിതിചെയ്യുന്നത് സമുദ്രനിരപ്പിൽ നിന്ന് 5,632 മീറ്റർ ഉയരമുള്ള എൽബ്രൂസ് എന്ന യൂറോപ്പിലെ ഏറ്റവും ഉയർന്ന മലയിലാണ്.
ചിത്രങ്ങൾ Visitor Cafe and Viewpoint to Mt. Elbrus, above the Baksan River valley Shelter 11 on Mt. Elbrus Baksan River valley Cableway in the Elbrus region അവലംബം
പ്രെസെന്റേഷൻ അറ്റ് ദ ടെമ്പിൾ (ബെല്ലിനി) ഇംഗ്ലീഷ് വിലാസം https://ml.wikipedia.org/wiki/Presentation_at_the_Temple_(Bellini)
1460-ൽ ഇറ്റാലിയൻ നവോത്ഥാന കലാകാരനും വെനീഷ്യൻ ചിത്രകാരനുമായ ജിയോവന്നി ബെല്ലിനി ചിത്രീകരിച്ച ഒരു എണ്ണഛായാചിത്രമാണ് പ്രെസെന്റേഷൻ അറ്റ് ദ ടെമ്പിൾ.
ഇറ്റലിയിലെ വെനീസിലെ ഫോണ്ടാസിയോൺ ക്വറിനി സ്റ്റാമ്പാലിയയിലാണ് ഈ ചിത്രം സംരക്ഷിച്ചിരിക്കുന്നത്.
ചിത്രീകരണകാലം അജ്ഞാതമാണ് എന്നിരുന്നാലും ഈ ചിത്രം ആൻഡ്രിയ മാന്റെഗ്നയുടെ (ബെർലിൻ, സി. 1455) പ്രെസെന്റേഷൻ അറ്റ് ദ ടെമ്പിൾ (മാന്റെഗ്ന) ചിത്രത്തിന്റെ അവതരണത്തിന് ശേഷം ചിത്രീകരിച്ചതായി കണക്കാക്കപ്പെടുന്നു.
അതിൽ നിന്ന് ബെല്ലിനിയുടെ പ്രതിരൂപങ്ങൾക്ക് മാന്റെഗ്നയുടെ ചിത്രത്തിന് സമാനമായ രൂപം നൽകി.
രണ്ട് ചിത്രങ്ങളുടെയും ചിത്രീകരണത്തിന് ഏർപ്പാടാക്കിയതാരാണെന്ന് അജ്ഞാതമാണ്.
അതുപോലെ തന്നെ ചിലപ്പോൾ മാന്റെഗ്ന, ബെല്ലിനി കുടുംബങ്ങളിലെ അംഗങ്ങളാരെങ്കിലും ചിത്രീകരണത്തിനേർപ്പാടാക്കിയിട്ടുണ്ടാകാം.
വിവരണവും ശൈലിയും
പ്രധാന കഥാപാത്രങ്ങൾ മാന്റെഗ്നയുടെ ചിത്രങ്ങളുടേതിന് സമാനമാണ്.
കന്യക കുട്ടിയെ പിടിച്ചിരിക്കുന്നു.
അതേസമയം സിമിയോണിന്റെ താടിയുള്ള രൂപം അവനെ എടുക്കാൻ വരുന്നു .
മുൻവശത്ത് സെന്റ് ജോസഫിനെയും കാണാം.
ചില പണ്ഡിതരുടെ അഭിപ്രായത്തിൽ, ബെല്ലിനിയുടെ പിതാവ് ജാക്കോപോയുടെ ഛായാചിത്രമായിരിക്കാമത്.
വശങ്ങളിൽ ചിത്രകാരൻ രണ്ട് പ്രതിരൂപങ്ങൾ കൂടി ചേർത്തു.
ഇത് ചിത്രം തിങ്ങിനിറഞ്ഞിരിക്കുന്നതാക്കി തീർക്കുന്നു.
പിതാവിനുപുറമെ, മറ്റ് തിരിച്ചറിയലുകളിൽ രചയിതാവിന്റെ സ്വന്തം ഛായാചിത്രവും വലതുവശത്തുള്ള രണ്ടുപേർക്ക് വേണ്ടി മാന്റെഗ്നയും (അല്ലെങ്കിൽ സഹോദരൻ ജെന്റൈൽ ബെല്ലിനി ) ഉൾപ്പെടുന്നു.
ജിയോവാനിയുടെയും ജെന്റൈലിന്റെയും സഹോദരി നിക്കോളോസിയയും മാന്റെഗ്നയുടെ ഭാര്യയും അവരുടെ അമ്മ അന്നയും ഇടതുവശത്തുള്ള സ്ത്രീകളായി ചിത്രീകരിച്ചിരിക്കുന്നു.